# 2021 m. lapkričio mėn. padidėjo ES vidutinė didmeninė kiaušinių kaina

Vidutinė didmeninė kiaušinių (L ir M kategorijos) pardavimo kaina ES 2021 m. lapkričio mėn. sudarė 139,53 EUR/100 kg, t. y. buvo 1,46 proc. didesnė nei šių metų spalio mėn. (137,52 EUR/100 kg), tačiau 14,2 proc. didesnė nei 2021 m. lapkričio mėn. (122,20 EUR/100 kg). Šiais metais ES kiaušinių kainų brangimui įtakos turėjo išaugusios pašarų, elektros energijos ir padidėjusios kuro kainos.

2021 m. lapkričio mėn. brangiausi kiaušiniai buvo Švedijoje (202,48 EUR/100 kg), Austrijoje (201,25 EUR/100 kg), Italijoje (182,73 EUR/100 kg) ir Danijoje (168,07 EUR/100 kg). 2021 m. lapkričio mėn., palyginti su 2020 m. tuo pačiu laikotarpiu, vidutinės kiaušinių (L ir M kat.) kategorijos kainos beveik visose ES šalyse didėjo. Labiausiai analizuojamu laikotarpiu kiaušinių kainos didėjo Belgijoje (45,9 proc.), Prancūzijoje (36,1 proc.), Ispanijoje (26,2 proc.), Švedijoje (18,2 proc.) ir Lenkijoje (17,7 proc.). 2021 m. lapkričio mėn., palyginti su 2020 m. lapkričio mėn., kiaušinių kainos mažėjo tik trijose ES šalyse : Airijoje (9,5 proc.), Suomijoje (4,3 proc.) ir Estijoje (1,1 proc.).

Latvijoje vidutinė didmeninė kiaušinių (L ir M kat.) pardavimo kaina analizuojamu laikotarpiu, palyginti su 2021 m. spalio mėn., padidėjo 1,08 proc. (iki 130,60 EUR/100 kg), Estijoje padidėjo 5,07 proc. (iki 131,89 EUR/100 kg), Lenkijoje kaina sumažėjo 2,89 proc. (iki 148,37 EUR/100 kg).

2021 m. lapkričio mėn. mažiausia didmeninė kiaušinių pardavimo kaina ES buvo Lietuvoje (110,02 EUR/100 kg), Ispanijoje (111,53 EUR/100 kg) ir Vokietijoje (118,91 EUR/100 kg).

Lietuvoje analizuojamu laikotarpiu, palyginti su šių metų spalio mėn., vidutinė didmeninė kiaušinių (L ir M kat.) kaina sumažėjo 0,68 proc. ir buvo 1,0 proc. didesnė nei praėjusių metų lapkričio mėn. (108,99 EUR/100 kg). Didmeninių gamintojų kainų sumažėjimą lėmė didėjanti kiaušinių gavyba ir importas.

Šaltinis: EK